Dan Haggerty

Dan Haggerty (1941–2016) var en amerikansk skuespiller og dyretrener kjent fra filmen The Life and Times of Grizzly Adams.

Han medvirket i over 60 film- og tv-produksjoner i løpet av karrieren. I 1994 ble han beæret med en stjerne på Hollywood Walk of Fame. 

 Biografi 
Haggerty ble født Daniel Francis Haggerty. Hans fødested oppgis i noen kilder som Los Angeles, men som Pound i Wisconsin av andre kilder. Foreldrene gikk fra hverandre da han var tre år gammel. Haggerty vokste opp i en familie som eide og drev en liten villdyrbasert turistattraksjon. Der hjalp han til med å stelle og trene ville dyr, deriblant en svartbjørn som kunne opptre. Etter Hign School bestemte han seg for å prøve å bli skuespiller.

Innen film kom hans bakgrunn som dyretemmer til nytte. Han arbeidet også i perioder som stuntmann. Han hadde en leopard, en panter og en tiger på ranchen hjemme i Malibu, hvor han praktiserte som dyretrener.VG - «Grizzly Adams»-stjernen er død (15.1.2016) «skuespilleren startet med cellegiftkur i fjor sommer for å få bukt med en svulst i ryggen. 74-åringen skal selv ha trodd at han var på vei til å bli frisk, men legen skal senere ha funnet ut at kreften hadde spredt seg til lungene. Dan Haggerty, kjent fra filmen «Grizzly Adams» og TV-serien med samme navn, ble 74 år»

Han er  mest kjent fra rollen som Grizzly Adams i filmen The Life and Times of Grizzly Adams (1974) og TV-serien med samme navn (1977–1978). Han gjentok rollen i filmen Legend of the Wild (1981) og i to TV-filmer: Once Upon a Starry Night (1978) og The Capture of Grizzly Adams (1982). Han hadde en lignende rolle i de to filmene Grizzly Mountain (1997) og Escape to Grizzly Mountain (2000).

Han ble tildelt en People's Choice Award i 1978 for TV-serien om Grizzly Adams og fikk en stjerne på Walk of Fame i 1994.IMDb - Awards

Haggerty ble enkemann i 2008 etter å ha mistet kona i en motorsykkelulykke. Han ble selv hardt skadet i en motorsykkelulykke i starten av 1990-årene. Paret hadde tre døtre, i tillegg til to barn han hadde fra et tidligere ekteskap.

Haggerty døde av kreft i ryggen som han fikk påvist sommeren 2015.

 Referanser 

Eksterne lenker 


Kategori:Skuespillere fra USA
Kategori:Stuntpersoner fra USA
Kategori:Personer fra Marinette County i Wisconsin
Kategori:Hollywood Walk of Fame